Α.Ο. Ελληνικού

Ο Αθλητικός Όμιλος Ελληνικού ήταν ελληνικό αθλητικό σωματείο που δραστηριοποιήθηκε στην περιοχή του Ελληνικού, στην Αθήνα, όπου και βρισκόταν η έδρα του, το Κλειστό Βοηθητικό Γήπεδο των Ολυμπιακών Εγκαταστάσεων του Ελληνικού. Επίσημο έτος ίδρυσής του ήταν το 1989  και χρώματα του το μπλε και το κίτρινο.«Στο Ελληνικό η Καπογιάννη!» , άρθρο στον ιστότοπο BasketBlog.gr, 8 Μαΐου 2012. Ο σύλλογος διατηρούσε τμήματα καλαθοσφαίρισης και επιτραπέζιας αντισφαίρισης.

 Ανδρικό τμήμα καλαθοσφαίρισης 

Το ανδρικό τμήμα καλαθοσφαίρισης του συλλόγου λάμβανε μέρος στα Πρωταθλήματα που διοργανώνει η Ε.Σ.ΚΑ.Ν.Α.«Ανδρικό Μπάσκετ», πληροφορίες στον επίσημο ιστότοπο του συλλόγου.

Κατά την αγωνιστική περίοδο 2010-11 αγωνίστηκε στη Γ' Κατηγορία Ανδρών, κερδίζοντας την άνοδό του μετά το πέρας της χρονιάς. Την επόμενη περίοδο 2011-12, στα πλαίσια της Β' Κατηγορίας Ανδρών, κατέλαβε την 9η θέση στον τελικό βαθμολογικό πίνακα, παραμένοντας στην ίδια κατηγορία.«Αποτελέσματα 2011-12» , επίσημος ιστότοπος Ε.Σ.ΚΑ.Ν.Α.

 Γυναικείο τμήμα καλαθοσφαίρισης 

Κατά την αγωνιστική περίοδο 2010-11 το γυναικείο τμήμα καλαθοσφαίρισης του συλλόγου κατέκτησε το Πρωτάθλημα Α' Κατηγορίας Γυναικών της Ε.Σ.ΚΑ.Ν.Α., στο οποίο συμμετείχε ανελλιπώς από το 1998, με αποτέλεσμα να κερδίσει την απευθείας άνοδό του στα πανελλαδικά πρωταθλήματα.«Στην Α2 το Ελληνικό!», άρθρο στον ιστότοπο WePlayBall.gr, 18 Απριλίου 2011.«Γυναικείο Μπάσκετ», πληροφορίες στον επίσημο ιστότοπο του συλλόγου.

Η παρθενική περίοδος της ομάδας στην Α2 Εθνική Κατηγορία, 2011-12, υπήρξε εξαιρετικά επιτυχημένη, με την ομάδα να κατακτά την πρώτη θέση του βαθμολογικού πίνακα του Ομίλου Νότου και να ανέρχεται στην κορυφαία κατηγορία του ελληνικού γυναικείου μπάσκετ.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.«Πρωταθλήτριες Ομάδες Α2 Γυναικών» , πληροφορίες στον επίσημο ιστότοπο της Ε.Ο.Κ. Σε ό,τι αφορά το Κύπελλο Ελλάδος, στο οποίο επίσης ο σύλλογος συμμετείχε για πρώτη χρονιά, η ομάδα του Ελληνικού αποκλείστηκε στη «Φάση των 8» από τον μετέπειτα τροπαιούχο Αθηναϊκό με σκορ 58–88.«Αθηναϊκός, Πανιώνιος, Παναθηναϊκός και Εσπερίδες στο Final 4 του Κυπέλλου», άρθρο στον ιστότοπο WomenSports.gr, 5 Φεβρουαρίου 2012. Προπονητές της χρονιάς αυτής ήταν οι Γιώργος Ρουμπελάκης και Γιώργος Παντελάκης.

 Συγχώνευση με τον Α.Σ. Σουρμένων 
Το 2012 ιδρύθηκε η Α.Ε. Σουρμένων-Ελληνικού η οποία προέκυψε από την ένωση των τμημάτων καλαθοσφαίρισης του Α.Σ. Σουρμένων με εκείνων του Α.Ο. Ελληνικού.«Η Ιστορία Μας» , πληροφορίες στον επίσημο ιστότοπο του συλλόγου. Οι δύο ομάδες αποτελούσαν, μέχρι την ένωσή τους, τους δύο εν λειτουργία συλλόγους μπάσκετ της περιοχής του πρώην Δήμου Ελληνικού (νυν μέρος του ενοποιημένου Δήμου Ελληνικού - Αργυρούπολης).

 Παραπομπές 

 Εξωτερικοί σύνδεσμοι 

 Α.Ο. Ελληνικού, επίσημος ιστότοπος του συλλόγου.

Κατηγορία:Αθλητικοί σύλλογοι Αθήνας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Δήμος Ελληνικού - Αργυρούπολης
Κατηγορία:Ιδρύσεις αθλητικών συλλόγων το 1989
Ελληνικο Ανδρων
Ελληνικο Γυναικων